Lejkersi pokvarili veče Reja Alena
Košarkaš Bostona pogodio tri trojke i tako na večnoj listi NBA lige prestigao legendarnog Redžija Milera, šampioni ipak pobedili
Alenu su za preuzimanje rekorda bile potrebne dve trojke i bek Seltiksa nije gubio vreme. Postigao je ih je već u prvoj četvrtini, posle čega su usledile ovacije svih prisutnih u dvorani u Bostonu. Da simbolika bude još veća, čovek čiji rekord je Rej Alen srušio –  bio je u dvorani kao stručni konsultant kablovske TV mreže TNT koja je i direktno prenosila duel dva najtrofejnija NBA tima. Miler je ujedno bio prva osoba kojoj je Alen prišao tokom tajm-auta, koji je usledio odmah pošto je ubacio 2.561. trojku u karijeri. Velikom trenutku u Alenovoj karijeri prisustvovala je i Alenova porodica, na čelu sa majkom Flo, koja inače prati sve mečeve Bostona i prilično je lako primetiti je u dresu sa brojem 20 i natpisom „Mama Alen“ na leđima. Međutim, da slavlje ne bude potpuno, pobrinuli su se Los Anđeles Lejkersi, koji su se revanširali Bostonu za nedavni poraz u Los Anđelesu. Bilo je 92:86 za zvanične šampione, koje je sa 23 poena – od kojih su gotovo svi postignuti u važnim trenucima – predvodio Kobi Brajant. Lejkersi su nadoknadili zaostatak od 15 poena u drugoj četvrtini, i uspeli da odbiju nekoliko naleta domaćih u poslednjoj četvrtini, jedan upravo zahvaljujući Brajantu, koji je „vezao“ šest poena, kada je Boston prišao na minus tri. Posle utakmice, Brajant je odao priznanje Alenu, podsećajući da su njih dvojica iste godine stigla u NBA. rekao je Brajant. U druge dve utakmice odigrane sinoć, pobede su ostvarili Denver i Finiks. Nagitsi su prekinuli seriju Dalasa od deset uzastopnih pobeda i to zahvaljujući pogotku Erona Aflala u poslednjoj sekundi meča. Aflalo je završio sa 24 poena, Čonsi Bilaps je postigao 30, a Karmelo Entoni 42.  ponovo je bio u startnoj postavi Mevsa, ali je igrao samo devet minuta i završio sa 2 poena. Sansi su kod kuće deklasirali Godlen Stejt Voriorse – 112:88, za koje je  postigao samo 2 poena.